Քուէարկութեանց արդիւնքները արդէն մեծ մասամբ յայտնի են: Սակայն ընտրապայքարի սրութեան հետեւանքները պիտի զգանք յետագայ ամիսներուն: Քաղաքական բարձրագոյն ամպիոններէն անուղղակի, սակայն երբեմն նոյնիսկ ուղղակի քարոզչութեամբ ցեղային խտրականութեան, օտարատեացութեան խրախուսումը արիւնալի դրսեւորումներ ունեցան եւ տակաւին կրնան ունենալ: Քաղաքացիական մեր պատասխանատուութիւնն է զգօն մնալ, մերժել ատելութեան հրահրումը եւ թոյլ չտալ, որ գրգռութիւններու զոհ դառնանք: